NM i fotball for kvinner 2010

Norgesmesterskapet i fotball for kvinner 2010 var en norsk fotballturnering. Det var det 33. offisielle norgesmesterskapet i fotball for kvinner. 
Røa vant sitt femte mesterskap og dermed den tredje kongepokalen på rad, etter å ha slått ut Lørenskog, Fortuna Ålesund, Amazon Grimstad, LSK Kvinner og Trondheims-Ørn. De er det første laget siden 1999 som vinner tre NM-gull på rad. Seriemestrene Stabæk fikk sitt eneste tap i obligatoriske kamper 2010 i kvartfinalen mot Arna-Bjørnar, som deretter tapte for Trondheims-Ørn i semifinalen.


== Småfakta ==
Avaldsnes ble det første laget fra 2. divisjon som nådde 3. runde siden Orkla i 2008. De ble satt opp mot to 1.-divisjonslag, og slo ut begge. Raufoss fulgte opp dagen etter med å slå ut et Toppserielag, og Ranheim ble det tredje laget fra 2. divisjon som kom videre, dog uten å slå ut motstand fra høyere divisjoner.
To lag fra 3. divisjon ble tatt ut; Ørn-Horten og Runar, begge fra Vestfold. Runar ble tatt ut til tross for tap 0-14 og 0-17 i to av de tre siste NM-turneringene. Vestfolds beste lag i 2009, Larvik, som trolig ville tatt en plass for kretsen, trakk sitt lag fra seriesystemet 15. mars. Holmestrand, som spilte i 2. divisjon 2010, deltok ikke.
To lag fra Toppserien tapte for lag fra lavere divisjoner:Kattem tapte 0-2 borte mot Fortuna Ålesund, som rykket ned fra Toppserien i 2009
Nyopprykkede Linderud-Grei tapte for Raufoss, som rykket ned fra 1. divisjon i 2009Seks lag fra 1. divisjon tapte for lag fra nivå under.Manglerud/Star tapte i 1. runde for første gang på seks forsøk i NM, med 1-3 hjemme mot Sarpsborg 08
Alta tapte for Tromsdalen etter straffesparkkonkurranse
Fart, som spilte i Toppserien så sent som i 2008, ble slått ut av Raufoss i 1. runde
Haugar ble slått ut i 1. runde for første gang siden 1999, med tap 3-7 for Avaldsnes
Orkla tapte for Sunndal, som vant sin første NM-kamp på fire forsøk etter 1992
Avaldsnes, med landslagsspiller Cecilie Pedersen, fortsatte å slå ut bedre rangerte lag, og vant 2-0 over Vålerenga i 2. rundeKonnerud vant sin første offisielle NM-kamp med 7-0 over Asker.


== 1. runde ==
Tirsdag 20. april:

1=Lørdag 10. april2=Tirsdag 13. april3=Torsdag 15. april4=Søndag 18. april5=Onsdag 21. april


== 2. runde ==
Torsdag 13. mai
Samtlige toppserielag kvalifiserte seg automatisk til andre runde.

1 Tirsdag 4. mai
2 Tirsdag 11. mai
3 Onsdag 12. mai


== 3. runde ==
Søndag 6. juniSju av åtte kvartfinalister fra 2009 kvalifiserte seg; Stabæk nådde kvartfinalen for første gang. Klepp og Amazon Grimstad ble satt opp mot hverandre, og Klepp ble slått ut i 3. runde for første gang siden 2004, for øvrig forrige gang Klepp spilte mot Amazon. Alle åtte kvartfinalelag spilte i Toppserien. Arna Bjørnars 12-1-seier er den største i 3. runde siden 2006. 

1Torsdag 3. juni
2 Lørdag 5. juni
3 Mandag 7. juni


== 4. runde ==
Det var fri trekning fra og med denne runden.
Arna-Bjørnar nådde sin første semifinale siden 2007 etter å ha slått Stabæk 2-1; det var Stabæks første tap på 28 offisielle kamper. Finalistene fra 2008 og 2009, LSK Kvinner og Røa, vant sine kamper; det var sjuende gang på rad Røa nådde semifinalen. Fløya tapte i kvartfinalen for tredje år på rad. 


== Semifinale ==

Røas kamp vil bli spilt 28. september pga. terminkollisjon med mesterligaen. Karantenen som Stine Andreassen måtte sone etter det røde kortet ble fjernet av Norges Fotballforbunds ankeutvalg, og Andreassen er dermed ikke hindret i å spille finalen.


== Finale ==
Både forberedelsene til finalen og finalen var preget av skader. Røas Emilie Haavi og Trondheims-Ørns Kristin Lie ble skadet før finalen (Haavi i seriekamp hjemme mot Stabæk, Lie på trening kort tid før finalen), og i finalen måtte tre spillere ut med skade. Imidlertid var det ingen kort i finalen. 
Før finalen hadde Røas oppkjøring, med et hardt program med kvartfinale i Mesterligaen. Røas seier var den største i en finale eller semifinale siden NM-finalen 1991. Røa gikk inn i finalen med seks obligatoriske kamper uten seier, og flere eksperter regnet med at finalen skulle bli meget jevn. Trondheims-Ørns Lene Bredesen og Røas Janne Stange kolliderte med knærne først inn i hverandre etter 68 minutter, og begge gikk ut med skade. Etter 81 minutter måtte Andrea Haustøyl også ut med skade, og da alle byttene fra Ørns side hadde blitt gjennomført, måtte Ørn spille de siste ti minuttene med 10 spillere.
Seiersmarginen var den nest største i historien til Norgesmesterskapet, og ble brukt av flere kommentatorer til inntekt for den skremmende nivåforskjellen mellom de forskjellige lagene. At daværende Mesterliga-vinner Turbine Potsdam hadde tapt med de samme sifrene i den tyske cupfinalen i 2009, ble ikke nevnt.


== Noter ==